Bei Sujet well me di Minsche, die dat aanluure un bejoodachte sulle, na Mööshlishkeijt jo nit aan et Lesse brenge, dorbeij dääten se uß dämm Shtantpunk vun dänne Maacher jesinn, jo blooß de Zick verplempere un dääten ier jood Werk dobbeij jaa nid_ens waanemme. Doröm han di_sish ald in de jannz aale Zick vum Aanfang vun dä Kunnß vun dä Boochdrokereij ene Knifv_ußßjedaach — die jan zwa jet jeschrivve, ävver ne Texx oone ääshte Jehalld. Wööt, die meddenander joot ußsooche, ävver jannz vüürwiijent keijn_ääshte Wööt woore. Un wiel_dat zintemoolen vill Lattajnisch jesatz woode eßß, mußß mer sish nit wunndere, dat ene jannz heufijje Blindtex och op unääshte lattajnische Wööt opjeboud_eß, dat „Lorem ipsum“ jenannt, shliißlish fängk dat met denne alz eezte Wööt aan.